கேள்வி: சாந்த் சிங் மஸ்கின் பற்றி விளக்கவும்.
பதில்: சாந்த் சிங் மஸ்கின் (''Sant Singh Maskeen'', 1934–2005) என்பவர் ஒரு சீக்கிய அறிஞரும், இறையியலாளரும் ஆவார். இவர் குர்மத், குர்பானி ஆகியவற்றில் நிபுணத்துவம் பெற்றவர். மனிதகுலத்திற்கு இவர் செய்த சேவைகளுக்காக சிரோமணி குருத்வாரா பிரபந்த செயற்குழு இவருக்கு "பந்த் ரத்தன்" என்ற பட்டத்தை வழங்கியது.
கேள்வி: சாந்த் சிங் மஸ்கின் - துவக்க கால வாழ்க்கை குறித்து விரிவாக சொல்லுங்கள்.
பதில்: மஸ்கின் பிரித்தானிய இந்தியாவின் லக்கி மார்வத்தில் (தற்போது பாக்கித்தானில் உள்ளது) 1934 ஆம் ஆண்டு கர்தார் சிங், தாய் ராம் கவுர் இணையருக்கு மகனாகப் பிறந்தார். தனது ஆரம்பக் கல்வியை கல்சா பள்ளியில் (தற்போது பாக்கித்தானில் உள்ளது) பயின்று, பின்னர் அரசு உயர்நிலைப் பள்ளியில் பயின்றார். சுமார் 12 வயதில், 1947 ஆம் ஆண்டு இந்தியப் பிரிப்பு ஏற்பட்ட கொந்தளிப்பை இவர் அனுபவித்தார், இதன் காரணமாக இவரது குடும்பம் இந்தியாவுக்கு குடிபெயர்ந்து இராசத்தான் அல்வார் குடியேறியது. பாக்கித்தானில் இவரது கல்வி உருது மற்றும் பாரசீக மொழிகளில் இருந்ததால், மொழித் தடையின் காரணமாக இங்கு தனது படிப்பைத் தொடர முடியவில்லை. வீட்டின் மோசமான பொருளாதார நிலைமை காரணமாக, வேலை தேடத் தொடங்கினார். ஒரு தொழிற்சாலையில் சுமார் மூன்று மாதங்கள் வேலை செய்தார்.
கேள்வி: சாந்த் சிங் மஸ்கின் - கௌரவங்கள் குறித்து விரிவாக சொல்லுங்கள்.
பதில்: குர்பானி செய்தியின் மூலம் சீக்கிய கொள்கைகளுக்கும், மனிதகுலத்திற்கும் இவர் ஆற்றிய ஒப்பரிய சேவைகளுக்காக தக்த்களில் ஒருவரால் வழங்கப்படும் மிக உயர்ந்த கௌரவமான பந்த் ரத்தன் என்ற பட்டம் இவருக்கு வழங்கப்பட்டது. ஒரு லட்சம் ரூபாய் மதிப்புள்ள பாய் குருதாஸ் தங்க விருது இவரது மரணத்திற்குப் பிறகு வழங்கப்பட்டது. மேலும் சிரோமணி குருத்வாரா பர்பந்தக் குழுவால் இவரது மரணத்திற்குப் பின் குர்மத் வித்யா மார்தண்ட் விருது வழங்கப்பட்டது.
கேள்வி: சாந்த் சிங் மஸ்கின் - குடும்பம் பற்றி விளக்கவும்.
பதில்: 1958 ஆம் ஆண்டு இவர் சுந்தர் கவுரை மணந்தார். அவருக்கு மூன்று மகன்கள் மற்றும் இரண்டு மகள்கள் இருந்தனர். இந்தியாவின் உத்தரப்பிரதேசத்தின் எட்டாவாவில் ஒரு திருமணத்தில் கலந்து கொண்டபோது மாரடைப்பால் மஸ்கின் 2005 பிப்ரவரி 18 அன்று இறந்தார்.